Eiropas Parlamenta normatīvā rezolūcija par priekšlikumu Padomes regulai, ar ko groza Regulu (EK) Nr. 3605/93 attiecībā uz statistikas datu kvalitāti pārmērīga budžeta deficīta novēršanas procedūras kontekstā (KOM(2005)0071 - C6-0108/2005 - 2005/0013(CNS))



Oficiālais Vēstnesis 133 E , 08/06/2006 Lpp. 0093 - 0096



P6_TA(2005)0249 Statistikas datu kvalitāte attiecībā uz pārmērīgu budžeta deficītu * Eiropas Parlamenta normatīvā rezolūcija par priekšlikumu Padomes regulai, ar ko groza Regulu (EK) Nr. 3605/93 attiecībā uz statistikas datu kvalitāti pārmērīga budžeta deficīta novēršanas procedūras kontekstā (KOM(2005)0071 — C6-0108/2005 — 2005/0013(CNS)) (Apspriežu procedūra) Eiropas Parlaments, - ņemot vērā Komisijas priekšlikumu Padomei (KOM(2005)0071) [1], - ņemot vērā EK līguma 104. panta 14. punkta trešo daļu, saskaņā ar kuru Padome ar to ir apspriedusies (C6-0108/2005), - ņemot vērā Reglamenta 51. pantu, - ņemot vērā Ekonomikas un monetārās komitejas ziņojumu (A6-0181/2005), 1. apstiprina grozīto Komisijas priekšlikumu; 2. aicina Komisiju attiecīgi grozīt tās priekšlikumu saskaņā ar EK līguma 250. panta 2. punktu; 3. aicina Padomi informēt Parlamentu, ja tā ir paredzējusi nepievienoties Parlamenta apstiprinātajam tekstam; 4. prasa Padomei vēlreiz ar to apspriesties, ja tā ir paredzējusi būtiski grozīt Komisijas priekšlikumu; 5. uzdod tā priekšsēdētājam nosūtīt Parlamenta nostāju Padomei un Komisijai. KOMISIJAS IEROSINĀTAIS TEKSTS | PARLAMENTA IZDARĪTIE GROZĪJUMI | Grozījums Nr. 1 2. APSVĒRUMS (2) Komisijas kā statistikas iestādes funkcijas minētajā kontekstā tās vārdā īpaši izmanto Eurostat. Kā noteikts Komisijas 1997. gada 21. aprīļa Lēmumā par Eiropas Kopienu Statistikas biroja lomu Kopienas statistikas apkopošanā, Eurostat kā Komisijas struktūrvienībai, kura atbild par Komisijas uzdoto Kopienas statistikas sagatavošanas uzdevumu izpildi, ir jāveic savi uzdevumi saskaņā ar taisnīguma, ticamības, relevances, izmaksu lietderības, statistikas konfidencialitātes un caurskatāmības principu. | (2) Komisijas kā statistikas iestādes funkcijas minētajā kontekstā tās vārdā īpaši izmanto Eurostat. Kā noteikts Komisijas 1997. gada 21. aprīļa Lēmumā par Eiropas Kopienu Statistikas biroja lomu Kopienas statistikas apkopošanā, Eurostat kā Komisijas struktūrvienībai, kura atbild par Komisijas uzdoto Kopienas statistikas sagatavošanas uzdevumu izpildi, ir jāveic savi uzdevumi saskaņā ar taisnīguma, ticamības, nozīmīguma, izmaksu lietderības, statistikas konfidencialitātes un caurskatāmības principu. Eiropas statistikas prakses kodeksam, kuru kopīgi izveidos valstu statistikas institūti un Eurostat, ir jānostiprina profesionālās neatkarības princips, resursu atbilstīgums un statistikas datu kvalitāte. | Grozījums Nr. 2 5. APSVĒRUMS (5) Budžeta uzraudzības ticamība ir kardināli atkarīga no ticamas budžeta statistikas datiem. Ir ārkārtīgi svarīga tādu datu kvalitāte, kurus saskaņā ar Regulu (EK) Nr. 3605/93 sniedz dalībvalstis un kurus Komisija saskaņā ar protokolu paziņo Padomei. | (5) Budžeta uzraudzības ticamība ir kardināli atkarīga no ticamiem budžeta statistikas datiem. Ir ārkārtīgi svarīga tādu datu kvalitāte, kurus saskaņā ar Regulu (EK) Nr. 3605/93 sniedz dalībvalstis un kurus Komisija saskaņā ar protokolu paziņo Padomei. Šajā sakarā ECOFIN Padomes 2005. gada 20. marta ziņojuma A3 daļas 1.5, 1.6 un 1.7 punkti, kuru apstiprināja Briseles Eiropadomes 2005. gada 22. un 23. marta sanāksme, kā arī Apvienoto Nāciju Organizācijas Ekonomikas un sociālo lietu departamenta Statistikas nodaļas izstrādātie Oficiālās statistikas pamatprincipi jāņem par pamatu, lai sasniegtu prasītos augstas kvalitātes standartus. | Grozījums Nr. 3 9. APSVĒRUMS (9) Lai nodrošinātu kvalitāti gan valsts budžeta sektora datiem kopumā, gan dalībvalstu paziņotajiem faktiskajiem rādītājiem, kas ir šiem datiem pakārtoti, ir jāveido dialogs starp Komisiju un dalībvalstu statistikas iestādēm. Komisija tālab regulāri var veikt gan ar dialogu saistītus, gan padziļinātas uzraudzības apmeklējumus, tādējādi pastiprinot ziņoto datu uzraudzību un panākot nepārtrauktu datu kvalitātes nodrošinājumu. Dalībvalstīm ir nekavējoties jānodrošina Komisijai pieeja informācijai. | (9) Lai nodrošinātu dalībvalstu iesniegto faktisko datu kvalitāti, kā arī to valsts budžeta pārskatu kvalitāti, uz kuriem šie dati pamatojas, ir jāveido pastāvīgs dialogs starp Komisiju un dalībvalstu statistikas iestādēm. Komisija tālab regulāri var veikt gan ar dialogu saistītus, gan padziļinātas uzraudzības apmeklējumus, tādējādi pastiprinot ziņoto datu uzraudzību un panākot nepārtrauktu datu kvalitātes nodrošinājumu. Dalībvalstīm ir nekavējoties jānodrošina Komisijai piekļuve informācijai. Komisijai regulāri jāinformē Eiropas Parlaments un Padome par programmu un darbu saistībā ar statistikas kvalitātes paaugstināšanu Eiropas Savienībā. | Grozījums Nr. 5 1. PANTA 2. PUNKTS7. panta 2.a punkts (jauns) (Regula (EK) Nr. 3605/93) | 2.a Gadījumā, ja plānotā valsts budžeta deficīta un parāda aprēķinos vai šo datu pārskatīšanā neizmanto "kopējos ārējos pieņēmumus", kurus Komisija publiskojusi saistībā ar ekonomikas un fiskālās politikas koordinēšanu, lai salīdzinātu dalībvalstis, dalībvalstis sīki izskaidro novirzes iemeslu un aprēķina atšķirību starp prognozēm. | Grozījums Nr. 6 1. PANTA 3. PUNKTS9. panta 1. punkts (Regula (EK) Nr. 3605/93) 1. Komisija (Eurostat) novērtē gan dalībvalstu sniegto reālo datu, gan tos pamatojošo valdības pārskatu kvalitāti. Reālo datu kvalitāte nozīmē atbilstību uzskaites noteikumiem, pilnīgumu, ticamību, savlaicīgumu un datu konsekvenci. | 1. Komisija (Eurostat) regulāri novērtē gan dalībvalstu sniegto faktisko datu, gan tos pamatojošo valsts budžeta pārskatu kvalitāti. Faktisko datu kvalitāte nozīmē atbilstību Eiropas kontu sistēmas 1995 (EKS 95) standartiem, pilnīgumu, ticamību, salīdzināmību, savlaicīgumu un datu konsekvenci. | Grozījums Nr. 7 1. PANTA 3. PUNKTS9. panta 2.a punkts (jauns) (Regula (EK) Nr. 3605/93) | 2.a Komisija (Eurostat) regulāri ziņo Eiropas Parlamentam un Padomei par dalībvalstu iesniegto faktisko datu kvalitāti un ar statistikas kvalitāti saistīto Eiropas obligāto standartu izstrādes gaitu. | Grozījums Nr. 8 1. PANTA 3. PUNKTS12. panta 1. daļa (Regula (EK) Nr. 3605/93) Komisija (Eurostat) nodrošina nepārtrauktu dialogu ar dalībvalstu statistikas iestādēm. Šajā nolūkā Komisija (Eurostat) visās dalībvalstīs regulāri veiks ar dialogu saistītus, kā arī padziļinātas uzraudzības apmeklējumus. | Komisija (Eurostat) nodrošina nepārtrauktu dialogu ar dalībvalstu statistikas iestādēm. Šajā nolūkā Komisija (Eurostat) visās dalībvalstīs regulāri veiks ar dialogu saistītus apmeklējumus; tā var arī veikt padziļinātas uzraudzības apmeklējumus saskaņā ar Regulu (EK) Nr. 322/97. Ar dialogu saistītos apmeklējumus veic saskaņā ar grafiku, kuru kopīgi noteikušas dalībvalstis un Komisija (Eurostat). Ja iespējams, ar dialogu saistītie apmeklējumi notiek vienlaicīgi visās dalībvalstīs, pamatojoties uz gada ziņojumu par statistikas datu pielāgošanas izvērtējumu un prognozēm šajā jomā. | Grozījums Nr. 9 1. PANTA 3. PUNKTS12. panta 2. daļa (Regula (EK) Nr. 3605/93) Ar dialogu saistīti apmeklējumi ir paredzēti, lai pārskatītu sniegtos datus, pārbaudītu metodiskus jautājumus un novērtētu atbilstību uzskaites noteikumiem. Padziļinātas uzraudzības apmeklējumi ir paredzēti, lai uzraudzītu procesus un pārskatus, ar kuriem pamatoti sniegtie dati, un lai sīki apkopotu ziņas par sniegto datu atbilstību uzskaites noteikumiem un šo datu pilnīgumu, ticamību, savlaicīgumu un konsekvenci. | Ar dialogu saistīti apmeklējumi ir paredzēti, lai pārskatītu sniegtos datus, pārbaudītu metodiskus jautājumus un novērtētu atbilstību uzskaites noteikumiem. Ar dialogu saistīto apmeklējumu rezultātus paziņo vismaz valstu statistikas institūtiem. Padziļinātas uzraudzības apmeklējumi ir paredzēti, lai uzraudzītu procesus un pārskatus, ar kuriem pamatoti sniegtie dati, un lai sīki apkopotu ziņas par sniegto datu atbilstību uzskaites noteikumiem un šo datu pilnīgumu, ticamību, savlaicīgumu un konsekvenci. Padziļinātas uzraudzības apmeklējumus nosaka Komisija (Eurostat) gadījumos, kad pastāv nopietnas šaubas par iesniegto datu pareizību vai konsekvenci, un saskaņā ar programmā plānoto. | Grozījums Nr. 10 1. PANTA 3. PUNKTS13. panta 1. punkts (Regula (EK) Nr. 3605/93) 1. Komisijai (Eurostat) dalībvalstīs veicot padziļinātas uzraudzības apmeklējumus, var palīdzēt galvenokārt citu dalībvalstu attiecīgo iestāžu, kā arī citu Komisijas struktūrvienību eksperti, kuri funkcionālā līmenī atbild par valdības pārskatu kontroli, un citas Komisijas struktūrvienības. | 1. Komisijai (Eurostat) dalībvalstīs veicot padziļinātas uzraudzības apmeklējumus, var palīdzēt citu dalībvalstu eksperti, kas ir attiecīgās dalībvalsts statistikas iestāžu ierēdņi, vai, atsevišķos gadījumos, apmeklētās dalībvalsts citas iestādes, kuras funkcionālā līmenī atbild par valsts budžeta pārskatu kontroli, vai citas Komisijas struktūrvienības saskaņā ar vienošanos starp apmeklēto dalībvalsti un Komisiju (Eurostat). | Grozījums Nr. 11 1. PANTA 3. PUNKTS13. panta 1.a punkts (jauns) (Regula (EK) Nr. 3605/93) | 1.a No Kopienas iestādēm Eurostat ir galvenā loma attiecībā uz statistikas datu kvalitātes uzraudzību. Taču Eurostat, gatavojoties pārbaužu veikšanai, ir jāievēro iekšējā kārtība, uzturot kontaktus ar citām kompetentajām Kopienas iestādēm un informējot tās, kā arī kopīgi ar tām jāpieņem lēmumi lēmumu pieņemšanas procedūrā pēc uzraudzības apmeklējumu veikšanas. | Grozījums Nr. 12 1. PANTA 3. PUNKTS14. pants (Regula (EK) Nr. 3605/93) Komisija (Eurostat) ziņo Ekonomikas un finanšu lietu komitejai par atzinumiem saistībā ar dialogu, kā arī padziļinātas uzraudzības apmeklējumiem. Minētos ziņojumus publisko. | Komisija (Eurostat) ziņo Ekonomikas un finanšu lietu komitejai par atzinumiem saistībā ar dialogu. Tā ziņo Eiropas Parlamentam un Padomei par secinājumiem saistībā ar padziļinātas uzraudzības apmeklējumiem. Minētos ziņojumus publisko. | Grozījums Nr. 13 1. PANTA 3. PUNKTS16. panta 2.a punkts (jauns) (Regula (EK) Nr. 3605/93) | 2.a Komisija (Eurostat) ziņo Eiropas Parlamentam un Padomei par grozītajiem datiem un šo grozījumu iemesliem. | [1] OV vēl nav publicēts. --------------------------------------------------